Slovenia expulzează un diplomat rus pentru spionaj
Data publicării:
Ministerul de Externe sloven a declarat joi "persona non grata" un diplomat al ambasadei Rusiei la Ljubljana "pentru implicarea în activităţi incompatibile cu statutul său diplomatic", relatează agenţia EFE, citând un comunicat al acestui minister.
Diplomatul rus va trebui să părăsească Slovenia până cel târziu pe 28 martie.
Potrivit unor surse neoficiale, diplomatul expulzat este colonelul Serghei Lemeşev, ataşat militar adjunct al ambasadei ruse şi fost declarat indezirabil întrucât ar fi desfăşurat activităţi de spionaj, notează EFE, citată de Agerpres.
În aprilie 2022, la câteva săptămâni după invazia rusă în Ucraina, Slovenia, ţară membră în UE şi NATO, a impus Rusiei să-şi reducă personalul ambasadei de la Ljubljana de la 41 la numai opt diplomaţi.